Σέσαρ Λουίς Μενότι

Ο Σέσαρ Λουίς Μενότι (César Luis Menotti, ισπανική προφορά ΔΦΑ: [ˈsesaɾ ˈlwis meˈnoti]), γνωστός ως El Flaco (Ο λιγνός) είναι Αργεντινός προπονητής και πρώην ποδοσφαιριστής που, ως προπονητής, κέρδισε το Παγκόσμιο Κύπελλο Ποδοσφαίρου 1978 για την Αργεντινή.

Βιογραφία 

Ο Μενότι μεγάλωσε στην περιοχή Φίσερτον του Ροσάριο και αγωνίστηκε για τοπικά κλαμπ πριν ένας ανιχνευτής ταλέντων για την Ροσάριο Σεντράλ τον επέλεξε. Αγωνίστηκε στις κατηγορίες νέων, ενώ πήγε στο λύκειο (αποφοίτησε ως χημικός τεχνικός).
Αγωνίστηκε επίσης για την εθνική ομάδα ποδοσφαίρου της Αργεντινής και την Σάντος κλείνοντας την καριέρα του στη Βραζιλία το 1969. 

Ταξίδεψε για το Παγκόσμιο Κύπελλο Ποδοσφαίρου 1970 ως θεατής στο Μεξικό και αποφάσισε να γίνει προπονητής.

Με την Ουρακάν κέρδισε τον πρώτο του τίτλο, το πρωτάθλημα του 1973.
Η Ομοσπονδία Ποδοσφαίρου Αργεντινής αποφάσισε να προσφέρει στον Μενότι τη θέση του εθνικού προπονητή το 1974. Ως προπονητής ήταν υποστηρικτής του επιθετικού ποδοσφαίρου, σε  μια κουλτούρα αθλήματος της Αργεντινής στην οποία η αποτελεσματικότητα και η ομορφιά, αν όχι ήταν αρκετά "διαζευγμένη", υπέστησαν τουλάχιστον έναν σαφή διαχωρισμό τουλάχιστον από τη δεκαετία του 1960. Είναι η κύρια φιγούρα που έφερε επανάσταση στο εθνικό ποδόσφαιρο και είναι πιθανώς ένας από τους σπουδαίους δασκάλους που είχε αυτή η χώρα. Ωστόσο, διέθετε και ποδοσφαιριστές που μπορούν να εφαρμόσουν ένα τέτοιο τρόπο στο γήπεδο.

Στο Παγκόσμιο Κύπελλο του 1978, στον πρώτο γύρο η Αργεντινή νίκησε την Ουγγαρία και τη Γαλλία χωρίς να πείσει τους κριτικούς και μετά έχασε από την Ιταλία. Έτσι πέτυχε τη δεύτερη θέση στον προκριματικό γύρο μετά την Ιταλία και  έπρεπε να παίξει τον δεύτερο γύρο στο Ροσάριο. Ο Μενότι έκανε διαφοροποιησεις στην ομάδα και μια πειστική νίκη 2-0 επί της Πολωνίας στο δεύτερο γύρο ακολουθήθηκε από ισοπαλία 0-0 απέναντι στη Βραζιλία. Η τελευταία ημέρα είχε προγραμματιστεί ώστε η Αργεντινή να παίξει με το Περού γνωρίζοντας ήδη το αποτέλεσμα του αγώνα Βραζιλίας-Πολωνίας. Η Βραζιλία κέρδισε 3-1, η Αργεντινή χρειάστηκε νίκη με τέσσερα γκολ διαφορά για να φτάσει στον τελικό. Ο αγώνας με το Περού τελείωσε με νίκη 6-0 στην Αργεντινή. Ο τελικός απέναντι στην Ολλανδία ήταν αναμφισβήτητα ο καλύτερος αγώνας της Αργεντινής στη διοργάνωση. Η Αργεντινή κέρδισε στην παράταση με 3-1 και σήκωσε το κύπελλο.

Το 1979 οδήγησε την Αργεντινή στην επιτυχία στο Παγκόσμιο Κύπελλο ποδοσφαίρου U20 στην Ιαπωνία. Το 1980 η ομάδα αγωνίστηκε στο Μουντιαλίτο 1980 στην Ουρουγουάη, αλλά απέτυχε να φτάσει στον τελικό.

Διορίστηκε προπονητής της Μπαρτσελόνα το 1983, βοηθώντας την να κερδίσει το Κύπελλο Ισπανίας, το Κύπελλο Ισπανικής Λίγκας και το Σούπερ Καπ Ισπανίας, πριν φύγει από το σύλλογο το 1984.

Ακολούθως ανέλαβε αρκετές ομάδες για πάνω από δύο δεκαετίες και τον Ιανουάριο του 2019 ορίστηκε από την Ομοσπονδία της Αργεντινής ως διευθυντής του επιτελείου των εθνικών ομάδων της χώρας.

Παραπομπές

Εξωτερικοί σύνδεσμοι 

 

 Todo-Argentina biography
 Red Argentina profile
 Futbol Factory profile

Αργεντινοί ποδοσφαιριστές
Αργεντινοί προπονητές ποδοσφαίρου
Ποδοσφαιριστές Εθνικής Αργεντινής
Ποδοσφαιριστές Ροσάριο Σεντράλ
Ποδοσφαιριστές Μπόκα Τζούνιορς
Ποδοσφαιριστές Ράσινγκ Κλουμπ
Ποδοσφαιριστές Σάντος Φουτεμπόλ Κλούμπε
Ποδοσφαιριστές Ατλέτικο Γιουβέντους
Ποδοσφαιριστές Νιου Γιορκ Τζένεραλς
Προπονητές ποδοσφαίρου Εθνικής Αργεντινής
Προπονητές ποδοσφαίρου Εθνικής Μεξικού
Προπονητές ποδοσφαίρου Νιούελς Ολντ Μπόις
Προπονητές ποδοσφαίρου Κλουμπ Ατλέτικο Ουρακάν
Προπονητές ποδοσφαίρου Μπόκα Τζούνιορς
Προπονητές ποδοσφαίρου Ρίβερ Πλέιτ
Προπονητές ποδοσφαίρου Ιντεπεντιέντε
Προπονητές ποδοσφαίρου Ροσάριο Σεντράλ
Προπονητές ποδοσφαίρου Μπαρτσελόνα
Προπονητές ποδοσφαίρου Κλουμπ Ατλέτικο Πενιαρόλ
Προπονητές ποδοσφαίρου ΟΚ Σαμπντόρια
Προπονητές Πριμέρα Ντιβιζιόν
Προπονητές νικητές Παγκοσμίου Κυπέλλου FIFA
Προπονητές ποδοσφαίρου Παγκοσμίου Κυπέλλου 1982